જેટલીએ રાહુલ ગાંધીના ડિલ ઉપર અલગ અલગ નિવેદનોને લઇને કહ્યું હતું કે, જયપુરમાં રાહુલ ગાંધીએ ૫૨૦ કરોડ અને ૫૪૦ કરોડ રૃપિયાના આંકડા એક ભાષણમાં આપ્યા હતા જ્યારે હૈદરાબાદમાં રાહુલ ગાંધીએ ૫૨૬ કરોડ રૃપિયાની રકમનો ઉલ્લેખ કર્યો હતો. જેટલીએ કહ્યું હતું કે, જે રીતે અલગ અલગ આંકડા રાહુલ ગાંધી દ્વારા રજૂ કરવામાં આવી રહ્યા છે તે દર્શાવે છે કે, તેમના નિવેદનમાં કોઇપણ વાસ્તવિકતા નથી. જેટલીએ ઉમેર્યું હતું કે, વાસ્તવિકતા માટે માત્ર એક વર્જન હોય છે જ્યારે ખોટી બાબતના અનેક વર્જન હોય છે. જેટલીએ કહ્યું હતું કે, કોઇ પણ તથ્ય વગર આ પ્રકારના આક્ષેપો કરવામાં આવી રહ્યા છે. આ પ્રકારથી રાહુલ ગાંધીની નિવેદનબાજી રાષ્ટ્રીય હિતોને નુકસાન પહોંચાડી રહી છે. રાહુલ ગાંધી અને કોંગ્રેસ આના પર સ્પષ્ટ જવાબ આપે તેમ અમે ઇચ્છીએ છીએ. જેટલીએ કહ્યું હતું કે, ૨૦૦૭ની સરખામણીમાં વધુ સારી શરત પર રાફેલ સમજૂતિ કરવામાં આવી છે. રાફેલ પર રાહુલ ગાંધીની સમજ બિલકુલ ઓછી છે.